لافاوی باکووری ھیندستان ٢٠٢٣
لافاو لە باکووری ھیندستان ٢٠٢٣ (بە ئینگلیزی: 2023 North India floods) بارانبارینی بەخوڕ لە وەرزی گەرمای ٢٠٢٣ بووە ھۆی لافا و ڕۆچوونی زەوی لە سەرانسەری باکووری ھیندستان، بە زۆری کاریگەری لەسەر دانیشتووانی ھیماچال پرادیش و پەنجاب و چەندیگەر و ئۆتاراکاند و جام وکەشمیر و ھاریانا و ڕاجستان و دەلھی ھەبوو.

لافاوەکە بووەتە ھۆی داخستنی قوتابخانەکان و پەکخستنی گەشتە ئاسمانییەکان و شەمەندەفەر لە ناوچە جیاجیاکانی باکووری ھیندستان.

ناوچە زیانلێکەوتووەکان 
ویلایەتی ڕاجاستان، پەنجاب و ھاریانا بەھۆی بارانبارینی زۆرەوە تووشی لافاوێکی بەرفراوان بوونەوە.

دەلھی 
لە دەھلی پایتەخت لە ٩ی تەممووزی ٢٠٢٣ زیاتر لە ١٥٣ ملیمەتر (٦٫٠ ئینج) باران باریوە، کە زۆرترین بارانبارین بووە کە لە یەک ڕۆژدا ببارێت کە ماوەی زیاتر لە ٤٠ ساڵە بارانی وا تۆمار نەکراوە. دەسەڵاتداران ڕێوشوێنی پێویستیان گرتەبەر بۆ گواستنەوەی ژمارەیەکی زۆر لەو کەسانەی کە لە نزیک کەنارەکانی ڕووباری یامونا نیشتەجێ بوون بۆ ناوچە سەلامەتەکان. سەرەڕای ئەوەش، ئامۆژگاری دانیشتووانی ناوچەکانی تریش کرا کە خۆیان ئامادە بکەن بۆ چۆڵکردن لە ھەر ئەگەرێکی نەخوازراو. ڕۆیشتنی ھاتوچۆ بەسەر پردێکی گرنگی ڕووبارەکە تێکچوو و قوتابخانەکان داخران.

ڕاجستان 
زیاتر لە ٢٨٠٠ کەس شوێنەکانیان چۆڵکردووە، بەھۆی پێشبینی دروستبوونی لافاو.

ئەمانەش ببینە 
لافاوی کۆریای باشوور ٢٠٢٣

سەرچاوەکان